CELEX: 32022R0208
Language: mt
Date: 2021-12-14 00:00:00
Title: Regolament Delegat tal-Kummissjoni (UE) 2022/208 tal-14 ta’ Diċembru 2021 li jemenda r-Regolament (UE) Nru 139/2014 fir-rigward tar-rekwiżiti għall-operazzjonijiet f’kull tip ta’ temp (Test b’rilevanza għaż-ŻEE)

17.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 35/1
               
            
         REGOLAMENT DELEGAT TAL-KUMMISSJONI (UE) 2022/208
         tal-14 ta’ Diċembru 2021
         li jemenda r-Regolament (UE) Nru 139/2014 fir-rigward tar-rekwiżiti għall-operazzjonijiet f’kull tip ta’ temp
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/1139 tal-Parlament Ewropew u tal-Kunsill tal-4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru 2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi 2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-Regolament tal-Kunsill (KEE) Nru 3922/91 (1), u b’mod partikolari l-Artikolu 39(1) tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 139/2014 (2) jistabbilixxi rekwiżiti u proċeduri amministrattivi relatati mal-ajrudromi, inklużi dispożizzjonijiet li jindirizzaw is-sistema ta’ gwida u kontroll tal-moviment fuq is-superfiċe u l-operazzjonijiet f’viżibilità baxxa fl-ajrudromi.
                  
               
                     (2)
                  
                  
                     Sabiex dawk id-dispożizzjonijiet jiġu allinjati mal-Annessi 6 u 14 tal-Konvenzjoni dwar l-Avjazzjoni Ċivili Internazzjonali u mad-Dokument 9365 tal-Organizzazzjoni tal-Avjazzjoni Ċivili Internazzjonali (“ICAO”) huwa meħtieġ li jiġu stabbiliti regoli dwar l-implimentazzjoni tal-operazzjonijiet f’kull tip ta’ temp fl-ajrudromi, billi jiġu żgurati d-disponibbiltà tal-għajnuniet viżwali u mhux viżwali xierqa kif ukoll ta’ tagħmir ieħor tal-ajrudromi, id-disponibbiltà tal-informazzjoni meħtieġa, u l-implimentazzjoni ta’ proċeduri xierqa.
                  
               
                     (3)
                  
                  
                     L-Anness I (Definizzjonijiet) tar-Regolament (UE) Nru 139/2014 jenħtieġ li jiġi emendat fir-rigward tad-definizzjonijiet tal-altitudni ta’ deċiżjoni, tar-runway ta’ strument, tal-operazzjonijiet f’viżibilità baxxa, tal-proċeduri f’viżibilità baxxa, tat-tlugħ f’viżibilità baxxa, tal-operazzjoni bi krediti operazzjonali u tal-operazzjoni tal-avviċinament bl-istrumenti tat-Tip B.
                  
               
                     (4)
                  
                  
                     L-Anness III (Parti-ADR.OR) tar-Regolament (UE) Nru 139/2014 jistabbilixxi rekwiżiti ta’ organizzazzjoni għall-operaturi tal-ajrudromi. Dak l-Anness sar antikwat fir-rigward tal-qafas regolatorju fejn jikkonċerna l-għajnuniet viżwali u mhux viżwali, b’mod partikolari fir-rigward tat-tagħmir meteoroloġiku u għalhekk jenħtieġ li jiġi emendat biex jinkludi rekwiżiti speċifiċi fir-rigward tad-disponibbiltà u l-manutenzjoni ta’ għajnuniet viżwali u mhux viżwali u kwalunkwe tagħmir ieħor meħtieġ biex jiġu appoġġati l-operazzjonijiet f’kull tip ta’ temp.
                  
               
                     (5)
                  
                  
                     L-Anness IV (Parti-ADR.OPS) tar-Regolament (UE) Nru 139/2014 jistabbilixxi r-rekwiżiti għall-operazzjoni tal-ajrudromi. Dak l-Anness jenħtieġ li jiġi emendat biex jinkludi proċeduri operazzjonali speċifiċi applikabbli għall-operatur tal-ajrudrom li jindirizzaw is-sistema ta’ gwida u kontroll tal-moviment fuq is-superfiċe u l-operazzjonijiet f’viżibilità baxxa fl-ajrudromi.
                  
               
                     (6)
                  
                  
                     Għaldaqstant, jenħtieġ li r-Regolament (UE) Nru 139/2014 jiġi emendat skont dan.
                  
               
                     (7)
                  
                  
                     Skont il-punti (b) u (c) tal-Artikolu 75(2) u skont l-Artikolu 76(1) tar-Regolament (UE) 2018/1139, l-Aġenzija tas-Sikurezza tal-Avjazzjoni tal-Unjoni Ewropea ħejjiet u ppreżentat l-Opinjoni Nru 02/2021 (3) lill-Kummissjoni fir-rigward tal-abbozz tar-regoli ta’ implimentazzjoni,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (UE) Nru 139/2014 huwa emendat f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Awwissu 2022.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Diċembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 212, 22.8.2018, p. 1.
         
            (2)  Ir-Regolament tal-Kummissjoni (UE) Nru 139/2014 tat-12 ta’ Frar 2014 li jistabbilixxi rekwiżiti u proċeduri amministrattivi b’rabta mal-ajrudromi skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 44, 14.2.2014, p. 1).
         
            (3)  https://www.easa.europa.eu/document-library/opinions
      
      
         
            ANNESS
            Ir-Regolament (UE) Nru 139/2014 huwa emendat kif ġej:
            
                        (1)
                     
                     
                        L-Anness I huwa emendat kif ġej:
                        
                                    (a)
                                 
                                 
                                    jiddaħħal il-punt (16a) li ġej:
                                    
                                                “(16a)
                                             
                                             
                                                “altitudni ta’ deċiżjoni” (“DA”) jew “gћoli ta’ deċiżjoni” (“DH”) tfisser altitudni jew għoli speċifikati f’operazzjoni ta’ avviċinament bl-istrumenti 3D li fih trid tinbeda proċedura ta’ avviċinament interrott jekk ir-referenza viżwali meħtieġa biex jitkompla l-avviċinament ma tkunx ġiet stabbilita;”;
                                             
                                          
                              
                                    (b)
                                 
                                 
                                    il-punt (22) huwa sostitwit b’dan li ġej:
                                    
                                                “(22)
                                             
                                             
                                                “runway ta’ strument” tfisser waħda mit-tipi ta’ runways li ġejjin maħsuba għall-operazzjoni ta’ inġenji tal-ajru bl-użu ta’ proċeduri tal-avviċinament bl-istrumenti:
                                                
                                                            1.
                                                         
                                                         
                                                            “runway b’approċċ mhux bi preċiżjoni”: runway attrezzata b’għajnuniet viżwali u b’mill-inqas għajnuna mhux viżwali waħda, maħsuba għall-operazzjonijiet tal-inżul wara operazzjoni tal-avviċinament bl-istrumenti tat-tip A;
                                                         
                                                      
                                                            2.
                                                         
                                                         
                                                            “runway b’avviċinament bi preċiżjoni, il-Kategorija I”: runway attrezzata b’għajnuniet viżwali u b’mill-inqas għajnuna mhux viżwali waħda, maħsuba għall-operazzjonijiet tal-inżul wara operazzjoni tal-avviċinament bl-istrumenti tat-tip B CAT I;
                                                         
                                                      
                                                            3.
                                                         
                                                         
                                                            “runway b’avviċinament bi preċiżjoni, il-Kategorija II”: runway attrezzata b’għajnuniet viżwali u b’mill-inqas għajnuna mhux viżwali waħda, maħsuba għall-operazzjonijiet tal-inżul wara operazzjoni tal-avviċinament bl-istrumenti tat-tip B CAT I;
                                                         
                                                      
                                                            4.
                                                         
                                                         
                                                            “runway b’avviċinament bi preċiżjoni, il-Kategorija III”: runway attrezzata b’għajnuniet viżwali u b’mill-inqas għajnuna mhux viżwali waħda, maħsuba għall-operazzjonijiet tal-inżul wara operazzjoni tal-avviċinament bl-istrumenti tat-tip B CAT I”;
                                                         
                                                      
                                          
                              
                                    (c)
                                 
                                 
                                    jiddaħħal il-punt (24c) li ġej:
                                    
                                                “(24c)
                                             
                                             
                                                “operazzjonijiet f’viżibilità baxxa (LVOs)” tfisser operazzjonijiet ta’ avviċinament jew ta’ tlugħ fuq runway b’medda viżwali tar-runway ta’ inqas minn 550 m jew b’għoli ta’ deċiżjoni ta’ inqas minn 200 pied;”;
                                             
                                          
                              
                                    (d)
                                 
                                 
                                    il-punt (25) huwa sostitwit b’dan li ġej:
                                    
                                                “(25)
                                             
                                             
                                                “proċeduri f’viżibilità baxxa” tfisser proċeduri applikati f’ajrudrom għall-fini li tiġi żgurata s-sikurezza waqt operazzjonijiet f’viżibilità baxxa;”;
                                             
                                          
                              
                                    (e)
                                 
                                 
                                    il-punt (26) huwa sostitwit b’dan li ġej:
                                    
                                                “(26)
                                             
                                             
                                                “tlugħ f’viżibilità baxxa (LVTO)” tfisser tlugħ b’medda viżwali tar-runway ta’ inqas minn 550 m;”;
                                             
                                          
                              
                                    (f)
                                 
                                 
                                    il-punt (27) jitħassar;
                                 
                              
                                    (g)
                                 
                                 
                                    jiddaħħal il-punt (34c) li ġej:
                                    
                                                “(34c)
                                             
                                             
                                                “operazzjoni bi krediti operazzjonali’ tfisser operazzjoni bl-użu ta’ inġenji tal-ajru jew tagħmir tal-art speċifiċi, jew kombinazzjoni ta’ inġenji tal-ajru u tagħmir tal-art li tippermetti kwalunkwe wieħed mill-elementi li ġejjin:
                                                
                                                            (a)
                                                         
                                                         
                                                            l-applikazzjoni ta’ valuri minimi operattivi tal-ajrudrom li jkunu inqas mill-istandard għal klassifikazzjoni partikolari tal-operazzjoni;
                                                         
                                                      
                                                            (b)
                                                         
                                                         
                                                            ir-rekwiżiti tal-viżibilità jistgħu jiġu ssodisfati jew jitnaqqsu;
                                                         
                                                      
                                                            (c)
                                                         
                                                         
                                                            huma meħtieġa inqas faċilitajiet tal-art;”;
                                                         
                                                      
                                          
                              
                                    (h)
                                 
                                 
                                    il-punt (35) jitħassar;
                                 
                              
                                    (i)
                                 
                                 
                                    il-punt (47b) huwa sostitwit b’dan li ġej:
                                    
                                                “(47b)
                                             
                                             
                                                “operazzjoni ta’ avviċinament bl-istrumenti tat-tip B” tfisser operazzjoni ta’ avviċinament bl-istrumenti b’għoli ta’ deċiżjoni aktar baxx minn 75 m (250 pied) kategorizzata kif ġej:
                                                
                                                            1.
                                                         
                                                         
                                                            Kategorija I (CAT I): għoli ta’ deċiżjoni mhux iktar baxx minn 60 m (200 pied) u b’viżibilità ta’ mhux inqas minn 800 m jew medda viżwali tar-runway ta’ mhux inqas minn 550 m;
                                                         
                                                      
                                                            2.
                                                         
                                                         
                                                            Kategorija II (CAT II): għoli ta’ deċiżjoni iktar baxx minn 60 m (200 pied), iżda mhux iktar baxx minn 30 m (100 pied) u medda viżwali tar-runway ta’ mhux inqas minn 300 m;
                                                         
                                                      
                                                            3.
                                                         
                                                         
                                                            Kategorija III (CAT III): għoli ta’ deċiżjoni iktar baxx minn 30 m (100 pied) jew l-ebda gћoli ta’ deċiżjoni u medda viżwali tar-runway ta’ inqas minn 300 m jew l-ebda limitazzjoni tal-medda viżwali tar-runway.”;
                                                         
                                                      
                                          
                              
                  
                        (2)
                     
                     
                        Fl-Anness III, fil-punt ADR.OR.C.005, jiżdied il-punt (e) li ġej:
                        
                                    “(e)
                                 
                                 
                                    L-operatur tal-ajrudrom, sabiex jiżgura l-operazzjoni sikura tal-inġenji tal-ajru fl-ajrudrom, għandu jipprovdi u jwettaq il-manutenzjoni, direttament jew permezz ta’ arranġamenti ma’ partijiet terzi, ta’ għajnuniet viżwali u mhux viżwali, tagħmir meteoroloġiku u kwalunkwe tagħmir ieħor, proporzjonat mat-tip ta’ operazzjonijiet imwettqa fl-ajrudrom.”;
                                 
                              
                  
                        (3)
                     
                     
                        L-Anness IV huwa emendat kif ġej:
                        
                                    (a)
                                 
                                 
                                    fis-Subparti A, jiżdiedu l-punti ADR.OPS.A.070, ADR.OPS.A.075, ADR.OPS.A.080 u ADR.OPS.A.085 li ġejjin:
                                    “ADR.OPS.A.070 Informazzjoni dwar is-sistema tat-tidwil tal-ajrudrom
                                    
                                    L-operatur tal-ajrudrom għandu jirrapporta lis-servizzi ta’ informazzjoni ajrunawtika l-informazzjoni dwar il-partijiet tas-sistema tat-tidwil tal-ajrudrom fejn l-unitajiet tad-dawl ikunu dwal b’dijodi li jemettu d-dawl (LED).
                                    
                                       ADR.OPS.A.075 Ċarts
                                    
                                    L-operatur tal-ajrudrom, jew direttament jew permezz ta’ arranġamenti ma’ partijiet terzi, għandu jiżgura li ċ-ċarts rilevanti għall-ajrudrom jiġu ppubblikati fl-AIP mill-fornitur tas-servizz ta’ informazzjoni ajrunawtika.
                                    
                                       ADR.OPS.A.080 Informazzjoni dwar ir-radjunavigazzjoni u l-għajnuniet għall-inżul
                                    
                                    
                                                (a)
                                             
                                             
                                                L-operatur tal-ajrudrom għandu jiżgura, direttament jew permezz ta’ arranġamenti ma’ partijiet terzi, li tiġi pprovduta informazzjoni lis-servizzi ta’ informazzjoni ajrunawtika dwar ir-radjunavigazzjoni u l-għajnuniet għall-inżul assoċjati mal-avviċinament bl-istrumenti u l-proċeduri taż-żona tat-terminals fl-ajrudrom.
                                             
                                          
                                                (b)
                                             
                                             
                                                L-informazzjoni msemmija fil-punt (a) għandha tinkludi dan li ġej:
                                                
                                                            (1)
                                                         
                                                         
                                                            it-tip ta’ għajnuniet;
                                                         
                                                      
                                                            (2)
                                                         
                                                         
                                                            il-varjazzjoni manjetika sal-eqreb grad, kif xieraq;
                                                         
                                                      
                                                            (3)
                                                         
                                                         
                                                            it-tip ta’ operazzjoni appoġġata għal ILS/MLS/GLS, GNSS bażika u SBAS;
                                                         
                                                      
                                                            (4)
                                                         
                                                         
                                                            il-klassifikazzjoni għal ILS;
                                                         
                                                      
                                                            (5)
                                                         
                                                         
                                                            il-klassifikazzjoni tal-faċilità u deżinjazzjoni(jiet) tal-faċilità/faċilitajiet ta’ avviċinament għal GBAS;
                                                         
                                                      
                                                            (6)
                                                         
                                                         
                                                            għal VOR/ILS/MLS, id-deklinazzjoni tal-istazzjon sal-eqreb grad, użata għall-allinjar tekniku tal-għajnuna;
                                                         
                                                      
                                                            (7)
                                                         
                                                         
                                                            l-identifikazzjoni, jekk meħtieġa;
                                                         
                                                      
                                                            (8)
                                                         
                                                         
                                                            il-frekwenza/i, in-numru/i tal-kanal(i), il-fornitur ta’ servizzi u l-identifikatur(i) tat-trajettorja ta’ referenza (RPI(s)), kif xieraq;
                                                         
                                                      
                                                            (9)
                                                         
                                                         
                                                            is-sigħat ta’operazzjoni, kif xieraq;
                                                         
                                                      
                                                            (10)
                                                         
                                                         
                                                            il-koordinati ġeografiċi fi gradi, f’minuti, f’sekondi u f’kemm-il wieħed minn għaxra ta’ sekonda tal-pożizzjoni tal-antenna tat-trażmissjoni, kif xieraq;
                                                         
                                                      
                                                            (11)
                                                         
                                                         
                                                            l-elevazzjoni tal-antenna tat-trażmissjoni tad-DME sal-eqreb 30 m (100 pied) u tal-preċiżjoni tat-tagħmir ta’ kejl tad-distanza (DME/P) sal-eqreb 3 m (10 piedi), l-elevazzjoni tal-punt ta’ referenza tal-GBAS sal-eqreb metru jew pied, u l-għoli tal-elissojde tal-punt sal-eqreb metru jew pied; għall-SBAS, l-għoli tal-elissojde tal-punt ta’ livell limitu tal-inżul (LTP) jew tal-punt ta’ livell limitu fittizju (FTP) sal-eqreb metru jew pied;
                                                         
                                                      
                                                            (12)
                                                         
                                                         
                                                            ir-radjus tal-volum tas-servizz mill-punt ta’ referenza tal-GBAS sal-eqreb kilometru jew mil nawtiku; u
                                                         
                                                      
                                                            (13)
                                                         
                                                         
                                                            rimarki.
                                                         
                                                      
                                          
                                       ADR.OPS.A.085 Informazzjoni dwar il-penetrazzjoni tas-superfiċe tas-segment viżwali (VSS)
                                    
                                    L-operatur tal-ajrudrom għandu jiżgura, direttament jew permezz ta’ arranġamenti ma’ partijiet terzi, li l-informazzjoni dwar il-penetrazzjoni tas-superfiċe tas-segment viżwali tiġi pprovduta lis-servizzi ta’ informazzjoni ajrunawtika, inklużi l-proċedura u l-valuri minimi tal-proċedura affettwati.”;
                                 
                              
                                    (b)
                                 
                                 
                                    is-Subparti B hija emendata kif ġej:
                                    
                                                (i)
                                             
                                             
                                                il-punt ADR.OPS.B.030 huwa emendat kif ġej:
                                                
                                                            —
                                                         
                                                         
                                                            il-punt (a) huwa sostitwit b’dan li ġej:
                                                            
                                                                        “(a)
                                                                     
                                                                     
                                                                        L-operatur tal-ajrudrom għandu jiżgura li fl-ajrudrom tiġi pprovduta sistema ta’ gwida u ta’ kontroll tal-moviment fuq is-superfiċe (SMGCS). L-SMGCS għandha:
                                                                        
                                                                                    (1)
                                                                                 
                                                                                 
                                                                                    tqis il-karatteristiċi tad-disinn u l-kundizzjonijiet operazzjonali u meteoroloġiċi tal-ajrudrom, kif ukoll il-prinċipji tal-fatturi umani;
                                                                                 
                                                                              
                                                                                    (2)
                                                                                 
                                                                                 
                                                                                    tkun iddisinjata biex tassisti fil-prevenzjoni ta’:
                                                                                    
                                                                                                (i)
                                                                                             
                                                                                             
                                                                                                inkursjonijiet involontarji ta’ inġenji tal-ajru u vetturi fuq runway attiva; u
                                                                                             
                                                                                          
                                                                                                (ii)
                                                                                             
                                                                                             
                                                                                                kolliżjonijiet bejn inġenji tal-ajru kif ukoll bejn inġenji tal-ajru u vetturi jew oġġetti fuq kwalunkwe parti taż-żona ta’ moviment; u
                                                                                             
                                                                                          
                                                                              
                                                                                    (3)
                                                                                 
                                                                                 
                                                                                    tkun appoġġata b’mezzi u bi proċeduri adegwati.”;
                                                                                 
                                                                              
                                                                  
                                                      
                                                            —
                                                         
                                                         
                                                            jiżdied il-punt (d) li ġej:
                                                            
                                                                        “(d)
                                                                     
                                                                     
                                                                        L-operatur tal-ajrudrom għandu jikkoordina l-iżvilupp tal-proċeduri tal-SMGCS fl-ajrudrom mal-fornitur tas-servizzi tat-traffiku tal-ajru.”;
                                                                     
                                                                  
                                                      
                                          
                                                (ii)
                                             
                                             
                                                il-punt ADR.OPS.B.045 huwa sostitwit b’dan li ġej:
                                                “ADR.OPS.B.045 Proċeduri f’viżibilità baxxa
                                                
                                                
                                                            (a)
                                                         
                                                         
                                                            L-operatur tal-ajrudrom għandu jiżgura li l-ajrudrom jiġi pprovdut b’tagħmir u b’faċilitajiet tal-ajrudrom adegwati, u li jiġu stabbiliti u implimentati proċeduri f’viżibilità baxxa adegwati meta jkun maħsub li tintuża għal kwalunkwe waħda mill-operazzjonijiet li ġejjin:
                                                            
                                                                        (1)
                                                                     
                                                                     
                                                                        tlugħ f’viżibilità baxxa;
                                                                     
                                                                  
                                                                        (2)
                                                                     
                                                                     
                                                                        operazzjonijiet ta’ avviċinament u nżul b’kundizzjonijiet ta’ viżibilità ta’ inqas minn 550 m RVR jew DH ta’ inqas minn 200 pied (60 m);
                                                                     
                                                                  
                                                                        (3)
                                                                     
                                                                     
                                                                        operazzjonijiet bi krediti operazzjonali fejn l-RVR reali tkun inqas minn 550 m.
                                                                     
                                                                  Il-proċeduri f’viżibilità baxxa għandhom jikkoordinaw il-moviment ta’ inġenji tal-ajru u vetturi u għandhom jirrestrinġu jew jipprojbixxu attivitajiet fiż-żona ta’ moviment.
                                                         
                                                      
                                                            (b)
                                                         
                                                         
                                                            L-operatur tal-ajrudrom għandu jistabbilixxi u jimplimenta l-proċeduri f’viżibilità baxxa f’kooperazzjoni mal-fornitur tas-servizzi tat-traffiku tal-ajru. Il-proċeduri f’viżibilità baxxa għandhom jinkludu kriterji għat-tħejjija, għall-bidu u għat-terminazzjoni tagħhom. Il-kriterji għandhom ikunu bbażati fuq il-valuri tal-RVR u tal-bażi tas-sħab.
                                                         
                                                      
                                                            (c)
                                                         
                                                         
                                                            L-operatur tal-ajrudrom għandu jinforma lill-fornitur tas-servizzi ta’ informazzjoni ajrunawtika u lill-fornitur tas-servizzi tat-traffiku tal-ajru, kif xieraq, bi kwalunkwe bidla fl-istatus tat-tagħmir u tal-faċilitajiet tal-ajrudrom li jkollha impatt fuq l-operazzjonijiet f’viżibilità baxxa.
                                                         
                                                      
                                                            (d)
                                                         
                                                         
                                                            L-operatur tal-ajrudrom għandu jipprovdi informazzjoni dwar il-proċeduri f’viżibilità baxxa lill-fornitur tas-servizzi ta’ informazzjoni ajrunawtika, għall-pubblikazzjoni fl-AIP.
                                                         
                                                      
                                                            (e)
                                                         
                                                         
                                                            Il-proċeduri f’viżibilità baxxa, u kwalunkwe bidla fihom, għandhom jeħtieġu l-approvazzjoni minn qabel tal-awtorità kompetenti.”.